— Այդ այդպես է. է՛յ տղաս, էդ առաջվա ժամանակն էր. հիմի կհասկանան, թե դրացիություն ինչ ասել է, դու մի դրանց բակերը մտի՛, որի՞ բակում միջադուռ կտեսնես. նոր շինած տների մեջ հո էլ սովորություն չկա միջադուռ անելը. ունեցողներն էլ` ո՛րը առջևը տախտակ դրել գամել է, ո՛րն էլ քար է քաշել. ո՛չ թե գնալ-գալ, այլ մեկ-մեկի երես տեսնել կուզե՞ն որ. մեկ-մեկի վրա պակասություն նկատել, մեկ-մեկի վրա խնդալ, մեկ-մեկի հավ ու հնդուհավ գողանալ, սատկած շուն ու կատու մեկ-մեկի բակը գցել` սա է հիմիկվա դրացիությունը: